બહુ સામાન્ય અને જાણીતી ટિપ છે આ. વધારે પડતી ગરમી હોય ત્યારે તમારી કાર તપી જાય છે અને જો કારમાં એર સર્ક્યૂલેશન ના હોય તો કાર વધારે ગરમ થઇ જાય છે, માટે આવા દિવસોએ કારની કોઇ એક બારી થોડી ખુલ્લી મુકવી. તમે કારમાં બેસી એસી ચાલુ કરો ત્યારે સહેજવાર બારી થોડી ખુલ્લી રહેવા દેવી; કારણ કે આવા દિવસોમાં એસીની સિસ્ટમ પહેલા ગરમ હવા બહાર કાઢશે અને પછી ઠંડી હવાનું સર્ક્યૂલેશન શરૂ કરશે. જો તમે કારની બારી થોડી ખુલ્લી રાખશો, તો ગરમ હવા જલ્દી બહાર જશે અને તમારું એસી વધુ ઝડપી ઠંડી હવા આપવા માંડશે.